เอไอเอรับรางวัลแบรนด์ผู้บริโภคชื่นชอบมากที่สุด
เอไอเอ ประเทศไทย ได้รับรางวัลแบรนด์ที่ผู้บริโภคชื่นชอบมากที่สุดของธุรกิจประกันชีวิต ต่อเนื่องเป็นปีที่ 7
11 พ.ค. 2553

เอไอเอ ประเทศไทย ได้รับรางวัลแบรนด์ที่ผู้บริโภคชื่นชอบมากที่สุดของธุรกิจประกันชีวิต ต่อเนื่องเป็นปีที่ 7
นายรอน แวน โอเยน ประธานเจ้าหน้าที่บริหาร บริษัท อเมริกันอินเตอร์แนชชั่นแนลแอสชัวรันส์  หรือ เอไอเอ สาขา ประเทศไทย  เปิดเผยว่า บริษัทชนะเลิศรางวัลแบรนด์ที่ผู้บริโภคชื่นชอบมากที่สุดประจำปี 2553 (Trusted Brand 2010) ในประเภทบริษัทประกันภัยในระดับทอง โดยได้รับคะแนนโหวตจากผู้บริโภคมากกว่าบริษัทในลำดับถัดไปมากกว่า 2.5 เท่า ของธุรกิจประกันชีวิตต่อเนื่องเป็นปีที่ 7 ที่นิตยสารรีดเดอร์ส ไดเจสท์ และบริษัท ซินโนเวท  สำรวจความคิดเห็นทั้งในเชิงปริมาณและคุณภาพของผู้บริโภคใน 8 ประเทศเอเชีย ประกอบด้วยประเทศไทย จีน ฮ่องกง อินเดีย มาเลเซีย สิงคโปร์ ฟิลิปปินส์ และไต้หวัน  ใน 6 ด้าน คือ ความเป็นแบรนด์ที่เชื่อถือได้ สินค้ามีคุณภาพ เป็นแบรนด์ที่คุ้มค่ากับเงินที่จ่ายไป มีความเข้าใจในความต้องการของลูกค้า มีการนำเสนอสินค้าและบริการใหม่ๆ อยู่เสมอ และมีความรับผิดชอบต่อสังคม
สำหรับ รางวัลนี้เป็นสิ่งยืนยันว่า ถึงแม้เอไอเอ ประเทศไทย จะเป็นสถาบันการเงินที่ดำเนินธุรกิจมานาน แต่ก็มีความคล่องตัว โดยมีการนำนวัตกรรมการประกันชีวิตมานำเสนอลูกค้าอยู่เสมอ และแนวทางในการดำเนินธุรกิจที่บริษัทปฏิบัติมาโดยตลอดเป็นสิ่งที่ลูกค้าชื่นชอบและช่วยให้ลูกค้ามีความเชื่อถือและมั่นใจในแบรนด์ “เอไอเอ” ว่านำ เสนอแต่สิ่งที่ดี คุ้มค่ากับเบี้ยประกันภัยที่ชำระ มีการพัฒนาแบบกรมธรรม์ที่หลากหลายเพื่อให้ความคุ้มครองชีวิตและสร้างหลักประกันความมั่งคั่งและมั่นคงทางการเงินแก่ประชาชน การมอบบริการคุณภาพเพื่ออำนวยความสะดวกให้แก่ลูกค้าเกิดความพึงพอใจสูงสุดผ่านพนักงานและตัวแทนประกันชีวิตมืออาชีพ และการเข้าไปมีส่วนร่วมในการยกระดับคุณภาพชีวิตและความเป็นอยู่ของคนไทยให้ดีขึ้นผ่านกิจกรรมเพื่อสังคมต่างๆ